Framkvæmdastjóri hjúkrunar á Landspítalanum segir það ekki leysa mönnunarvanda spítalans að ráða erlenda hjúkrunarfræðinga hingað til lands. Það sé ekki stefna spítalans að leita markvisst eftir fagfólki í útlöndum.
Hjúkrunarfræðingar í samtals fimm stöðugildum hafa sagt upp störfum á bráðamóttöku Landspítalans. Mikill skortur er á heilbrigðisstarfsfólki og allra mest vantar hjúkrunarfræðinga.
Um 150 erlendir hjúkrunarfræðingar vinna nú á Landspítalanum, flestir frá Filippseyjum. Sigríður Gunnarsdóttir framkvæmdastjóri hjúkrunar á Landspítalanum segir það ekki leysa vanda spítalans að ráða fleiri erlenda hjúkrunarfræðinga.
Við erum nú þegar með töluverðan fjölda af erlendum hjúkrunarfræðingum sem er frábær viðbót og við fögnum þeim og reynum að taka vel á móti þeim. En þeir eru ekki lausnin á þessum vanda. Bæði er það að það er eftirspurn út um allan heim. En kannski ekki síður vegna þess að hjúkrun er í eðli sínu samskiptafag.
og krefst þess að fólk hafi tungumálið á valdi sínu þannig að öll þjálfun og aðlögun inn í starfið er miklu kostnaðarsamari og tímafrekari þegar maður er að taka á móti erlendu starfsfólki.
Þá sé það varla réttlætanlegt að leita markvisst eftir hjúkrunarfræðingum í löndum sem glíma kannski nú þegar við manneklu.
Alþjóðaheilbrigðismálastofnunin hefur mælst til þess til vestrænna ríkja að vera ekki í virkri löðun í öðrum heimsálfum til þess að laða til sín hjúkrunarfræðinga og annað fagfólk frá kannski löndum þar sem er kannski full þörf fyrir þennan mannafla. Þannig að við höfum haft þá nálgun á landspítalanum að taka vel á móti
og vera þakklát fyrir þá sem hingað koma en stunda kannski ekki markvissa leit eða löðun að starfsfólki annars staðar, sérstaklega hjúkrunarfræðingum.